
Parlamentul  României

Camera  Deputaţilor

Comisia pentru Industrii şi Servicii

Bucureşti 22.03.2017
                                        
Nr. 4c-3/106/2017
AVIZ

asupra proiectului de Lege privind aprobarea Ordonanţei de urgenţă a Guvernului nr.100/2016 pentru modificarea şi completarea Legii nr.350/2001 privind amenajarea teritoriului şi urbanismul, precum şi a Legii nr.50/1991 privind autorizarea executării lucrărilor de construcţii

În conformitate cu prevederile art. 95 și 115 din Regulamentul Camerei Deputaţilor, republicat, Comisia pentru industrii şi servicii a fost sesizată spre avizare, în procedură de urgență, cu proiectul de lege privind aprobarea Ordonanţei de urgenţă a Guvernului nr.100/2016 pentru modificarea şi completarea Legii nr.350/2001 privind amenajarea teritoriului şi urbanismul, precum şi a Legii nr.50/1991 privind autorizarea executării lucrărilor de construcţii, transmis cu adresa P.L.x. 146 din data de  27 februarie 2017, care va fi transmis Comisiei pentru administrație publică și amenajarea teritoriului care este sesizată în fond.

Senatul, în şedinţa din data de 20 februarie 2017, a adoptat proiectul de Lege.

Consiliul Legislativ, cu adresa nr. 1312/20.12.2016, a avizat favorabil proiectul de ordonanță de urgență cu  observații și propuneri.

Proiectul de Lege are ca obiect de reglementare modificarea şi completarea Legii nr.350/2001 privind amenajarea teritoriului şi urbanismul, cu modificările și completările ulterioare, precum şi modificarea și completarea Legii nr.50/1991 privind autorizarea executării lucrărilor de construcţiirepublicată, cu modificările și completările ulterioare, urmărindu-se sprijinirea dezvoltării investițiilor, reducerea mecanismelor de dezvoltare necontrolată a localităților, precum și eliminarea disfuncționalităților existente la nivelul autorităților administrației publice responsabile cu autorizarea construcțiilor.

Examinarea proiectului de Lege a avut loc în sedinţa comisiei din data de 21.03.2017.
În urma dezbaterilor, membrii comisiei au hotărât, cu unanimitate de voturi, avizarea negativă a proiectului de Lege 
În raport de obiectul şi conținutul său, proiectul de Lege face parte din categoria legilor organice.

În conformitate cu prevederile art. 75 alineatele (1) şi (3) din Constituţia României, republicată, camera decizională, pentru acest proiect de Lege, este Camera Deputaţilor.
VICEPREȘEDINTE,

CHIRIȚĂ DUMITRU 
Consilier parlamentar Neicu Cristina

Consilier parlamentar Gondoș Viorela

